system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Ciumbrud, Alba.
assistant
Ciumbrud este un sat ce aparține municipiului Aiud din județul Alba, Transilvania, România.

Istoric 

Pe Harta Iosefină a Transilvaniei din 1769-1773 (Sectio 139) localitatea apare sub numele de „Csombord”. În extravilanul nordic al satului pe această veche hartă este notat locul unde în trecut  condamnații erau pedepsiți corporal pentru faptele lor, inclusiv prin spânzurare (Gericht). În sudul satului exista un cuptor de ars țigle și cărămizi (Ziegl Offen).

Patrimoniu
Biserica reformată-calvină din Ciumbrud este înscrisă pe lista monumentelor istorice din județul Alba.

Obiectiv memorial 
Monumentul Eroilor Români din Primul și Al Doilea Război Mondial. Monumentul comemorativ a fost ridicat în anul 1948, în memoria eroilor români căzuți în Primul și Al Doilea Război Mondial. Acesta este amplasat în centrul localității, are o înălțime de 4,8 m, fiind realizat din calcar și ciment, iar împrejmuirea este asigurată de un gard din fier, cu stâlpi de beton. Pe placa de marmură, aflată pe fațadă, este un înscris comemorativ: „ÎN MEMORIA EROILOR CĂZUȚI PENTRU ELIBERAREA PATRIEI“.

Vezi și
 Biserica reformată din Ciumbrud
Lista monumentelor istorice din județul Alba

Legături externe

Note

Galerie de imagini 

Ciumbrud, Aiud
Ciumbrud, Aiud